בעקבת הפרסום בהחדשות Online בשבוע שעבר, מספר מתלוננות נוספות הגישו תלונה במשטרה נגד שלומי יפרח, בן 42 מנתיבות, בגין עבירות הונאה. יפרח נמצא במעצר והיום (ראשון) מעצרו הוארך פעם נוספת, עד ליום שני הקרוב. במשטרה ממשיכים ומבקשים מכל מי שיש לו מידע אודותיו להעבירו בהקדם.
יפרח כבר ריצה בעבר עונש מאסר בגין עבירות הונאה, אלא שעל פי החשד הוא חזר לסורו ופעל באופן דומה לכאורה גם אחרי הכלא. לפני שנה בדיוק דיווחנו על כך שיפרח שב ומציג את עצמו בזהות בדויה, נפגש עם נשים ומנסה לעקוץ אותן - ונראה כי יפרח לא נגמל מהמנהג המגונה, ושב לפעול בדיוק באותה השיטה.
רק לאחרונה פתחה המשטרה שוב בחקירה נגד יפרח, בחשד ששוחח עם נשים וגברים באתרי היכרויות - זאת בניגוד להוראת הצו שהוצא נגדו. על פי החשד, הוא יצר קשרים באמצעות אתרי הכרויות בהם כינה את עצמו "ריץ דייט"," שוגר דדי"," אינטר דייט" ו-"בא לי סקס", והציג עצמו בשמות: "רום", "סתיו" ובשמות אחרים. בחלק מהמקרים, החשוד אף נפגש עם נשים שהכיר והציג בפניהן מצג שווא.
יפרח נעצר ב-24 ביוני ומאז מעצרו הוארך מעת לעת בבית המשפט. "משטרת ישראל פועלת להגן על הציבור גם במרחב הרשתי תוך הרחקתם של החשודים המעורבים בעבירות כנגד הציבור הנורמטיבי", נמסר מהמשטרה.
בפעם הקודמת שיפרח נעצר סיפרה ד', אחת הנשים שנפגשו עמו בעדותה במשטרה, על מה שאירע מהפעם הראשונה שבו פגשה את יפרח ועד להגשת התלונה נגדו. אחרי מספר פעמים שהיא שוחחה בטלפון עם יפרח שאותו הכירה באינטרנט היא החליטה שהגיע הזמן לקדם את היחסים ולהיפגש לשתות ולאכול באחד הברים באזור מגוריה. אלא שדקות ספורות מתחילת הדייט הספיקו עד שד' התחילה לחשוד שייתכן שמי שיושב מולה הוא לא האדם שהציג את עצמו בשיחות המוקדמות.
"הוא לא הפסיק לשאול שאלות על חייה הפרטיים, שאלות שמהן נראה היה שעשה תחקיר מוקדם עלי", סיפרה ד'. "הוא ידע פרטים שלא סיפרתי לו בשיחותינו הקודמות". בהמשך הבינה שהוא גם סיפר לה שקרים לכאורה. הוא אמר לה שהוא מתל אביב, אבל אופן הדיבור שלו על אזור הדרום העלה את החשד שהוא מכיר את האזור טוב מדי מכדי להיות זר. גם הסיפורים שלו על העסקים הרבים והכסף שלו ושל משפחתו עמדו בסתירה לאופן שבו התנהג ולמראה שלו, היא סיפרה.
ד' לא הסתפקה בתחושות שהתרוצצו בקרבה וכבר למחרת התקשרה למקום העבודה שהציג לכאורה ואימתה את חששותיה שאכן הבחור שנפגשה אתו בלילה שיקר לכאורה והוא אינו עובד במקום. "הבנתי שנפלתי על רמאי", סיפרה והוסיפה כי במשך מספר פעמים הוא ניסה להשיג ממנה את מספר כרטיס האשראי שלה.
"הוא ביקש ממני לקנות לו חולצות באיזו חנות בעיר מגוריה, והמציא כל מיני תירוצים לסיבה שהארנק עם האשראי לא עליו". דרישותיו של הבחור וסיפוריו נשמעו לד' מופרכים ולאחר מספר ניסיונות שלו לדלות ממנה פרטים חסויים היא החליטה לפנות לחוקר הפרטי שרון שרגא, שפתח בבדיקה לאימות זהותו האמתית של הבחור.
עד מהרה התברר לה שמדובר בשלומי יפרח, כאמור תושב נתיבות שכבר ריצה בעבר עונש מאסר על הונאת נשים, וגם אחרי שהשתחרר מהכלא נחשד והואשם בעבירות דומות.
2. נו באמת. בנות.
מילא ליפול בפח עם חתיך ושרמנטי. אבל עם אחד כזה?
אבל קצת שיהיה חתיך?
10. תתפלא לשמוע.
אנחנו לא נשלטות בגלל הכסף וכו' (יש כמובן יוצא מן הכלל).
אנחנו הולכות שבי אחר אלה המשדרים אמינות. שים לב, בתחילה אלה דברי חלקלקות וכיבושין, אחר כך מגיע ה"נבלע לי הכרטיס", "צריך את האוטו שלך לחצי יום", "אני במעבר בין דירות".
אז ברור שאחד כזה אין לו כסף והתורנית יודעת שאין לו כסף.
אבל דברי הכיבושין? אויש. צרה צרורה.
יש מצב שהמכוער בכתבה הזו ניחן בכשרון להתחנחן ולהחמיא ברגע הנכון. ומכאן הנפילות.
אם הוא יודע לכבוש וגם בעל ממון? הולך.
12. לא הכרתי.
13. אהבת? שמחתי.
פושע שחוזר לפשע בפעם השניה, מישהו במערכת האכיפה צריך להכנס על זה לכלא.